b'\n_START_ARTICLE_\nBorja Valero\n_START_SECTION_\nReal Madrid\n_START_PARAGRAPH_\nValero var en ungdomsspiller hos det spanske hovedstadslaget, og gjorde sin debut for A-laget mot \xc3\x89cija Balompi\xc3\xa9, da han kom inn som innbytter for Javi Garc\xc3\xada etter 60 minutter i en cupkamp 25. oktober 2006. Han spilte ogs\xc3\xa5 i en Mesterliga-kamp i 2006-07 mot Dynamo Kiev, der han erstattet Miguel \xc3\x81ngel Nieto etter 74 minutter.\n_START_SECTION_\nMallorca\n_START_PARAGRAPH_\nHan ble s\xc3\xa5 en av \xc2\xaboffrene\xc2\xbb da Bernd Schuster tok over Real Madrid i juli 2007, og ble sluppet gratis. Borja signerte en 5-\xc3\xa5rskontrakt med Mallorca m\xc3\xa5neden etter. Han sk\xc3\xa5rte sitt f\xc3\xb8rste m\xc3\xa5l i La Liga i en 7-1 hjemmeseier over Recreativo de Huelva, 9. mars 2008. 5. april sk\xc3\xa5rte han igjen, mot sitt gamle lag i en uavgjortkamp hjemme som endte 1-1._NEWLINE_I juli 2008 ble Valero koblet til en overgang til engelske Liverpool FC, og han uttalte til media at \xc2\xabDet fins ingen st\xc3\xb8rre klubb enn Liverpool\xc2\xbb.'